|  |
| --- |
|  |
|  | ***ส่วนนโยบายพัฒนาตลาดทุน สำนักนโยบายการออมและการลงทุน*** |
| ***สำนักงานเศรษฐกิจการคลัง*** |
| ***โทร. 02273-9020 ต่อ 3648 โทรสาร 0-2273-9987*** |
|  |  |
|  ณ. 18 ธ.ค. 2558 มีบริษัทจดทะเบียนใน SET จำนวน 519 บริษัทและมีหลักทรัพย์จดทะเบียนจำนวน 1,706 หลักทรัพย์ ส่วนบริษัทจดทะเบียนใน MAI มีจำนวน 122 บริษัท และมีหลักทรัพย์จดทะเบียนจำนวน 167 หลักทรัพย์ | **สรุปภาวะการซื้อขายหลักทรัพย์ (14 - 18 ธ.ค. 58)** |
| ภาวะการซื้อขายหลักทรัพย์ในสัปดาห์ที่ผ่านมา (14 – 18 ธ.ค. 58)* ดัชนีราคาตลาดหลักทรัพย์ปิดตลาดที่ 1,284.92 จุด เพิ่มขึ้น 4.00 จุด คิดเป็น 0.31% เมื่อเทียบกับสัปดาห์ก่อน (8 – 11 ธ.ค. 58) ปิดที่ระดับ

1,280.92 จุด มูลค่าการซื้อขายหลักทรัพย์ตลอดสัปดาห์อยู่ที่ 242,294.48ล้านบาท เฉลี่ยต่อวัน อยู่ที่ 48,458.90 ล้านบาท โดยมูลค่าการซื้อขายสูงสุด อยู่ที่ระดับ 57,073.50 ล้านบาท เมื่อวันที่ 15 ธ.ค. 2558 และต่ำสุดอยู่ที่ระดับ 41,247.84 ล้านบาท เมื่อวันที่ 18 ธ.ค. 2558 ในสัปดาห์นี้มีวันทำการ 5 วัน* นักลงทุนสถาบัน และนักลงทุนรายย่อย ซื้อสุทธิ 11,003.10 และ 2,873.36 ล้านบาท ตามลำดับ นักลงทุนต่างประเทศ และบัญชีบริษัทหลักทรัพย์ ขายสุทธิ 12,406.74 และ 1,469.73 ล้านบาท ตามลำดับ
* สำหรับดัชนีตลาดหลักทรัพย์ MAI ปิดตลาดที่ 525.73 จุด เพิ่มขึ้น

5.71 จุด คิดเป็น 1.10% เมื่อเทียบกับสัปดาห์ก่อน (8 - 11 ธ.ค. 58) ปิดที่ระดับ 520.02 จุด มูลค่าการซื้อขายหลักทรัพย์ตลอดสัปดาห์อยู่ที่ 10,630.27 ล้านบาท เฉลี่ยต่อวันอยู่ที่ 2,126.05 ล้านบาท* สำหรับในช่วงสัปดาห์ที่ผ่านมาตลาดหุ้นสหรัฐฯ ปรับตัวในแดนบวก ในช่วงต้นสัปดาห์ หลัง FED ขึ้นดอกเบี้ย 0.25% ตามที่ตลาดคาด แต่ปรับตัวในแดนลบในช่วงปลายสัปดาห์ จากการถูกกดดันในหุ้นกลุ่มพลังงานจากราคาน้ำมันดิบที่ร่วงหลุดระดับ 35 เหรียญ/บาร์เรล ด้านตลาดหุ้นยุโรปปรับตัวในแดนบวก หลังได้รับข่าวการขึ้นดอกเบี้ยของ FED ในรอบเกือบ 10 ปี โดยตลาดปิดทำการก่อนทราบผลการประชุม FED แต่นักลงทุนยังมีความกังวลต่อราคาน้ำมันที่อยู่ในระดับต่ำ ตลาดหุ้นเอเชียปรับตัวในแดนลบจากบรรยากาศการลงทุนที่ไม่สดใส แต่หลังจากทราบผลการประชุม FED ในการปรับขึ้นดอกเบี้ย ทำให้ตลาดหุ้นเอเชียปรับตัวในแดนบวกขึ้นมาบ้าง **ด้านภาวะตลาดหุ้นไทย** ในสัปดาห์นี้ ดัชนีตลาดหุ้นไทยแกว่งตัวผันผวน หลังมีแรงขายในหุ้นกลุ่ม ICT กดดัน จากการที่มีการประมูลคลื่น 900 MHz ยังไม่มีทีท่าว่าจะเสร็จสิ้น ทำให้ราคาประมูลพุ่งสูงขึ้นกว่า 6 หมื่นล้านบาทต่อใบอนุญาต ทําให้คาดว่า SET ยังมีโอกาสแกว่งผันผวนย้อนลบต่อได้ แต่ยังคาดหวังว่า ยังมีโอกาสแกว่งบวกได้ เพราะราคาหุ้นหลักหลายตัวลงมาต่ำกว่าปัจจัยพื้นฐานค่อนข้างมาก จึงยังสามารถเลือกซื้อหุ้นในช่วงลบได้อยู่
* สำหรับแนวโน้มในสัปดาห์นี้ (21 – 25 ธ.ค. 58) ปัจจัยภายในที่ต้องติดตาม ได้แก่ ยอดขายรถและดุลการค้า เดือน พ.ย. กกพ. จับฉลากผู้ได้รับใบอนุญาตรับซื้อไฟฟ้า (PPA) ในโครงการโซลาร์ฟาร์มราชการและสหกรณ์ 600 MW และดัชนีผลผลิตอุตสาหกรรมและอัตราการใช้กำลัง เดือน พ.ย. สำหรับปัจจัยภายนอก ได้แก่ GDP **ไตรมาส 3 ปี 2015 ของสหรัฐ อัตราเงินเฟ้อและตัวเลขการก่อสร้างบ้านใหม่ เดือน พ.ย. ของญี่ปุ่น และตลาดหุ้นปิด ทำการเนื่องในวันคริสต์มาสของอินโดนีเซีย มาเลเซีย ฟืลิปปินส์ อินเดีย ฮ่องกง สิงคโปร์ เกาหลีใต้ และสหรัฐฯ**
 |